《颂 其一》
宋代·陈易

密坐研穷省细微，到头须是自忘机。应无祖佛能超越，岂有冤忘更顺违。

历历孤明犹认影，巍巍独步尚披衣。翻嗟会得昭灵者，也道寻师得旨归。

作者简介：宋兴化军莆田人，字体常。少好学，该综经史，工诗。神宗熙宁初游京师，弃学从佛徒论出世法，有所契。归隐县之蔡溪岩，结庐而处，三十年不下山。徽宗崇宁初，举遗逸及入行，皆不就。时号陈聘君。宣和中卒。